CELEX: 32016R0638
Language: ro
Date: 2016-04-22 00:00:00
Title: Regulamentul de punere în aplicare (UE) 2016/638 al Comisiei din 22 aprilie 2016 de retragere a aprobării substanței active acetat de Z-13-hexadecen-11-in-1-il, în conformitate cu Regulamentul (CE) nr. 1107/2009 al Parlamentului European și al Consiliului și de modificare a Regulamentului de punere în aplicare (UE) nr. 540/2011 al Comisiei (Text cu relevanță pentru SEE)

23.4.2016   
            
            
               RO
            
            
               Jurnalul Oficial al Uniunii Europene
            
            
               L 108/28
            
         REGULAMENTUL DE PUNERE ÎN APLICARE (UE) 2016/638 AL COMISIEI
   din 22 aprilie 2016
   de retragere a aprobării substanței active acetat de Z-13-hexadecen-11-in-1-il, în conformitate cu Regulamentul (CE) nr. 1107/2009 al Parlamentului European și al Consiliului și de modificare a Regulamentului de punere în aplicare (UE) nr. 540/2011 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special a doua alternativă de la articolul 21 alineatul (3) și articolul 78 alineatul (2),
   întrucât:
   
               (1)
            
            
               Directiva 2008/127/CE a Comisiei (2) a inclus acetatul de Z-13-hexadecen-11-in-1-il ca substanță activă în anexa I la Directiva 91/414/CEE a Consiliului (3). Regulamentul de punere în aplicare (UE) 2015/418 al Comisiei (4) a solicitat notificatorului să prezinte informații de confirmare cu privire la specificațiile materialului tehnic, astfel cum a fost fabricat comercial, inclusiv informații privind impuritățile relevante, până la 30 iunie 2015.
            
         
               (2)
            
            
               Substanțele active incluse în anexa I la Directiva 91/414/CEE se consideră aprobate în temeiul Regulamentului (CE) nr. 1107/2009 și sunt enumerate în partea A a anexei la Regulamentul de punere în aplicare (UE) nr. 540/2011 al Comisiei (5).
            
         
               (3)
            
            
               Notificatorul nu a prezentat informațiile de confirmare solicitate până la termenul de 30 iunie 2015. La 10 septembrie 2015, acesta a confirmat Comisiei prin e-mail intenția sa de a nu prezenta astfel de informații.
            
         
               (4)
            
            
               În consecință, este oportună retragerea aprobării acetatului de Z-13-hexadecen-11-in-1-il.
            
         
               (5)
            
            
               Prin urmare, anexa la Regulamentul de punere în aplicare (UE) nr. 540/2011 ar trebui modificată în consecință.
            
         
               (6)
            
            
               Statelor membre ar trebui să li se acorde timp pentru a retrage autorizațiile pentru produsele de protecție a plantelor care conțin acetat de Z-13-hexadecen-11-in-1-il.
            
         
               (7)
            
            
               În ceea ce privește produsele de protecție a plantelor care conțin acetat de Z-13-hexadecen-11-in-1-il, în cazul în care statele membre acordă o perioadă de grație în conformitate cu articolul 46 din Regulamentul (CE) nr. 1107/2009, această perioadă ar trebui să expire cel târziu la 18 luni de la intrarea în vigoare a prezentului regulament.
            
         
               (8)
            
            
               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   Retragerea aprobării
   Se retrage aprobarea substanței active acetat de Z-13-hexadecen-11-in-1-il.
   Articolul 2
   Modificarea Regulamentului de punere în aplicare (UE) nr. 540/2011
   În partea A din anexa la Regulamentul de punere în aplicare (UE) nr. 540/2011, se elimină rândul 258, acetat de Z-13-hexadecen-11-in-1-il.
   Articolul 3
   Măsuri tranzitorii
   Statele membre retrag autorizațiile pentru produsele de protecție a plantelor care conțin acetat de Z-13-hexadecen-11-in-1-il ca substanță activă până la 13 noiembrie 2016.
   Articolul 4
   Perioada de grație
   Orice perioadă de grație acordată de statele membre în conformitate cu articolul 46 din Regulamentul (CE) nr. 1107/2009 este cât mai scurtă posibil și expiră cel târziu la 13 noiembrie 2017.
   Articolul 5
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 aprilie 2016.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 309, 24.11.2009, p. 1.
   
      (2)  Directiva 2008/127/CE a Comisiei din 18 decembrie 2008 de modificare a Directivei 91/414/CEE a Consiliului în vederea includerii mai multor substanțe active (JO L 344, 20.12.2008, p. 89).
   
      (3)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).
   
      (4)  Regulamentul de punere în aplicare (UE) 2015/418 al Comisiei din 12 martie 2015 de modificare a Regulamentului de punere în aplicare (UE) nr. 540/2011 în ceea ce privește condițiile de autorizare a substanței active acetat de Z-13-hexadecen-11-in-1-il (JO L 68, 13.3.2015, p. 36).
   
      (5)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).